Polsha BMTning migratsiya bo‘yicha paktini imzolamasligi ma’lum qildi

Polsha ichki ishlar vaziri Mariush Blashak mamlakat BMTning migratsiya bo‘yicha paktini imzolamasligini ma’lum qildi. Bu haqda “Korrespondent.net” xabar berdi.

Vazirning ta’kidlashicha, mamlakat bu paktga qo‘shilishni yaxshi qaror emas deb hisoblaydi. Uning so‘zlariga ko‘ra, paktni imzolash migratsion inqirozni pasaytira olmaydi, aksincha, inqirozni va uning oqibatlarini kuchaytiradi.
BMT Bosh assambleyasi 2016-yilda Nyu-York deklaratsiyasi deb ataluvchi siyosiy deklaratsiyani qabul qilgan. Hujjatda assambleya a’zolari ikki yil davomida tinch, tartibli va doimiy migratsiya bo‘yicha muzokaralar o‘tkazishga kelishib olgan.